ລັດຖະບານເທີ​ກີ​ ​ຫາລືກັນ ເລື້ອງການ​ຕອບ​ໂຕ້​ຄືນ ຕໍ່ຊີເຣຍ (ວີດີໂອ)
ການປະຊຸມ​ກັນຂອງລັດຖະບານເທີ​ກີ ໃນ​ວັນ​ຈັນ​ມື້​ນີ້ ​ແມ່ນ​ມີ​ຂຶ້ນນຶ່ງ​ ມື້ ກ່ອນ​ຄະນະນັກ​ການ​ທູດ​ ຂອງເນ​ໂຕ້ ມີ​ກໍານົດ​ຈະປຶກສາ​ຫາລືກັນ.
ຄະນະລັດຖະບານເທີກີ ກໍາລັງປະຊຸມກັນ ກ່ຽວກັບເລື້ອງທີ່ຊີເຣຍໄດ້ຍິງເຮືອບິນລົບຂອງ ຕົນຕົກໃນອາທິດທີ່ແລ້ວນີ້ ໃນຂະນະທີ່ບັນດານັກການທູດຕາເວັນຕົກ ສືບຕໍ່ປະນາມ ການໂຈມຕີດັ່ງກ່າວ ການປະຊຸມກັນຂອງລັດຖະບານເທີກີ ໃນວັນຈັນມື້ນີ້ ແມ່ນມີຂຶ້ນນຶ່ງ ມື້ ກ່ອນຄະນະນັກການທູດຂອງເນໂຕ້ ມີກໍານົດຈະປຶກສາຫາລືກັນ ຕາມຄໍາຮ້ອງຂໍຂອງ ເທີກີ ພາຍໃຕ້ສົນທິສັນຍາກໍ່ຕັ້ງຂອງກຸ່ມພັນທະມິດັ່ງກ່າວ ທີ່ບົ່ງວ່າທຸກປະເທດສມາຊິກ ຈະຕ້ອງຊ່ວຍປົກປ້ອງຄວາມໝັ້ນຄົງປອດໄພແລະເຂດນໍ້າແດນດິນຂອງກັນແລະກັນ ໃນຂະນະດຽວກັນນັ້ນ ບັນດາລັດຖະມົນຕີຕ່າງປະເທດຂອງສະຫະພາບຢູໂຣບ ກໍໄດ້ພົບ ປະກັນ ທີ່ Luxembourg ບ່ອນທີ່ຫົວໜ້າຝ່າຍນະໂຍບາຍຂອງອີຢູ ທ່ານນາງ Catherine Ashton ກ່າວວ່າ ທ່ານນາງຄາດວ່າ ຈະມີການປຶກສາຫາລືຢ່າງໃຫຍ່ ກ່ຽວກັບການໂຈມຕີ ຄັ້ງນີ້ ຊຶ່ງທ່ານນາງກ່າວວ່າ: “ພວກເຮົາແມ່ນມີຄວາມເປັນຫ່ວງກັນວົນຫລາຍ ກ່ຽວກັບເຫດການທີ່ເກີດຂຶ້ນ ແລະເປັນ ຫ່ວງຫລາຍ ນໍາຄອບຄົວຂອງພວກນັກບິນ 2 ຄົນ ທີ່ຫາຍສາບສູນນັ້ນ ແຕ່ກໍແນ່ນອນວ່າ ພວກເຮົາຈະພະຍາຍາມຊຸກຍູ້ໃຫ້ທາງເທີກີ ໃຊ້ຄວາມຍັບຍັ້ງຊັ່ງໃຈໃນການຕອບໂຕ້ຄືນນັ້ນ ” ທາງກະຊວງການຕ່າງປະເທດຂອງຈີນ ກໍໄດ້ຮຽກຮ້ອງໃຫ້ມີການຍັບຍັ້ງຊັ່ງໃຈຄ້າຍໆກັນນີ້ ລັດຖະມົນຕີການຕ່າງປະເທດອັງກິດ ທ່ານ William Hague ກ່າວວ່າ ທ່ານປະນາມຢ່າງເດັດ ດ່ຽວ ຕໍ່ເຫດການທີ່ໄດ້ເກີດຂຶ້ນໃນວັນສຸກຜ່ານມານັ້ນ ແລະວ່າ ນັ້ນບໍ່ແມ່ນການຫັນປ່ຽນໂດຍ ພື້ນຖານ ສະຖານະການໃນຊີເຣຍແຕ່ຢ່າງໃດ ທ່ານກ່າວຕື່ມວ່າ ມັນເປັນການສໍາຄັນທີ່ສະຫະ ພາບຢູໂຣບ ຈະຕ້ອງ ເພິ່ມທະວີຄວາມກົດດັນໃສ່ລັດຖະບານຂອງທ່ານ Assad